Lav et referat af nedenstående tekst:

Tekst:
Caroline Stiggaard og hendes fem måneder gamle datter er med på FitMoms - et otte ugers træningsforløb med to ugentlige træninger, hvor øvelser er sammensat, så kvinderne kan undgå gener, som er opstået i forbindelse med deres fødsel. - Du får presset dig selv, når du har din baby med. Det gør du ikke, hvis du går ned og træner alene, siger Caroline Stiggaard, der deltager på holdet med sin fem måneder gamle datter. - Jeg har trænet hele mit liv, så hvorfor skulle jeg stoppe med det, bare fordi jeg har fået et barn, siger hun. Øvelserne, som holdet udfører, er særligt udvalgte af en fysioterapeut med speciale i gynækologi. - Hvis ikke man tager hånd om sig selv som mor, så er det også svært at tage hånd om sig selv, siger Helene Bach Ørvad, der står bag projektet. Men det kan godt være hårdt for mødrene at komme afsted til træningerne, indrømmer de. Men at se deres babyer smile, mens de træner, er en stor motivation. - Selvom det er hårdt, er det godt. Bagefter er der masser af energi, siger Caroline Stiggaard.

Referat:
Nybagte mødre træner hårdt for at komme i form efter fødsel. Og de små babyer er med i træningscenteret.